ΓΡΑΠΤΗ ΕΡΩΤΗΣΗ P-0642/02

υποβολή: Giovanni Pittella (PSE) προς την Επιτροπή

(28 Φεβρουαρίου 2002)

Θέμα: Θέση της Αυστραλίας ως προς το δικαίωμα ασύλου

Έχονταςπόψη ότι η σκληρή θέση της Αυστραλίας ως προς το δικαίωμα ασύλου επέστρεψε στο επίκεντρο της διεθνούς επικαιρότητας· η θέση αυτή προβλέπει τηνποχρέωση εγκλεισμού και κράτησης για όλους τους λαθρομετανάστες, περιλαμβανομένου των οικογενειών με παιδιά και των ανηλίκων χωρίς οικογένεια· η κυβέρνηση της Αυστραλίας εξακολουθεί να επιδεικνύει ελάχιστη ευαισθησία μπροστά στο πρόβλημα αυτό παρά τις έντονες εκδηλώσεις διαμαρτυρίας που ζητούν να κλείσουν τα κέντρα κράτησης· η εν λόγω πολιτική έναντι της μειονεκτικής αυτής κατηγορίας ατόμων δεν λαμβάνειπόψη τις διεθνείςποχρεώσεις όσον αφορά το άσυλο και την προστασία των ανηλίκων·

μπορεί η Επιτροπή να διατυπώσει τη γνώμη της και να απαριθμήσει τα μέτρα που προτίθεται να λάβει προκειμένου να δοθεί μια λύση στο ακανθώδες αυτό πρόβλημα που μαστίζει μία χώρα ανέκαθεν γη μεταναστών και μετανάστευσης και που σήμερα φαίνεται να έχει απολέσει την ιστορική της μνήμη·

Απάντηση του κ. Vitorino εξ ονόματος της Επιτροπής

(26 Μαρτίου 2002)

Η ιστορία της Αυστραλίας βασίζεται σε μεταναστευτική παράδοση. Η Αυστραλία συμμετέχει στη Σύμβαση της Γενεύης του 1951, και στο πρωτόκολλό της του 1967, σχετικά με το καθεστώς των προσφύγων. Επίσης, καθιέρωσε ένα ειδικό σύστημαποδοχής των προσφύγων που συνίσταται σε ένα πρόγραμμα επανεγκατάστασης μέσω του οποίου οι πρόσφυγες που βρήκαν μια πρώτη χώραποδοχής μπορούν να εισέλθουν στην Αυστραλία με νόμιμο και τακτικό τρόπο, ώστε να τύχουν προστασίας και να γίνουν νόμιμοι κάτοικοι. Όπως τα κράτη μέλη, η Αυστραλία αντιμετωπίζει, εδώ και αρκετά χρόνια, νέες μορφές συρροής αιτούντων άσυλο. Πρέπει να σημειωθεί ότι, από το 1945, πάνω από μισό εκατομμύριο ανθρώπων εγκαταστάθηκαν στην Αυστραλία στο πλαίσιο του ανθρωπιστικού προγράμματος και του προγράμματος προσφύγων της χώρας και ότι, την περίοδο 2000-2001, η Αυστραλία χορήγησε περίπου 14 000 θεωρήσεις εισόδου για ανθρωπιστικούς λόγους, εκ των οποίων οι 8 000 εκδόθηκαν στο εξωτερικό.

Η Επιτροπή αναγνωρίζει ότι η πολιτική κράτησης των αιτούντων άσυλο αποτελεί επίμαχο θέμα τόσο στην Αυστραλία όσο και στην Ευρώπη. Το άρθρο 31 της Σύμβασης της Γενεύης διέπει την κατάσταση των προσφύγων που εισέρχονται και διαμένουν παράνομα στο έδαφος ενός συμβαλλόμενου κράτους. Στα πλαίσια των σφαιρικών διαβουλεύσεων που συνιστούν την πολύπλευρη προσπάθεια που ξεκίνησε, το 2000, η διεθνής Κοινότηταπό την αιγίδα του Ύπατου Αρμοστή των Ηνωμένων Εθνών για τους Πρόσφυγες (UNHCR) για την ενίσχυση του διεθνούς συστήματος προστασίας και ειδικότερα της εφαρμογής της Σύμβασης της Γενεύης, αναγνωρίστηκε ότι η εφαρμογή του άρθρου 31 και η κράτηση των αιτούντων άσυλο είναι θέματα που απαιτούν ιδιαίτερη προσοχή. Η Αυστραλία συμμετέχει ενεργά στη διαδικασία σφαιρικών διαβουλεύσεων.

Στο πλαίσιο των τρεχόντων μέτρων για την καθιέρωση ενός κοινού ευρωπαϊκού συστήματος ασύλου, η Επιτροπή, λαμβάνονταςπόψη τις ευρωπαϊκές παραδόσεις και τα συμπεράσματα του Τάμπερε, επεξεργάστηκε κανόνες για την κράτηση των αιτούντων άσυλο στις νομοθετικές προτάσεις της για οδηγίες σχετικά με τις διαδικασίες ασύλου(1) και για τους όρουςποδοχής των αιτούντων άσυλο(2) που βρίσκονται τώρα σε στάδιο διαπραγμάτευσης. Οι κανόνες αυτοί βασίζονται σε πολλές αρχές. Οι αιτούντες άσυλο δεν πρέπει να κρατούνται αποκλειστικά και μόνο γιατί είναι αιτούντες ασύλου ή λόγω της παράνομης εισόδου τους. Ωστόσο, κατά τη διάρκεια της διαδικασίας ασύλου, μπορούν ναπάρξουν νόμιμοι λόγοι που να δικαιολογούν μια περίοδο περιορισμού των μετακινήσεων. Οι περιορισμοί αυτοί μπορούν να εφαρμόζονται εφόσον είναι αυστηρά απαραίτητο και για εύλογο χρονικό διάστημα. Η ανάγκη κράτησης πρέπει να αποτελεί τακτικό αντικείμενο ελέγχου και να λαμβάνεταιπόψη η ειδική κατάσταση των ανηλίκων. Επίσης, η κράτηση πρέπει να γίνεται στα πλαίσια ανθρώπινων όρων διαβίωσης και με βάση τα θεμελιώδη δικαιώματα.

Η Επιτροπή προτίθεται να συνεχίσει να στηρίζει τον πολυμερή διάλογο σχετικά με τα σύνθετα αυτά θέματα, τις ανταλλαγές ορθών πρακτικών και τις προσπάθειες της Ύπατης Αρμοστείας των Ηνωμένων Εθνών (UNHCR) όσον αφορά τη συνεργασία με τα ενλόγω κράτη όταν προκύπτουν θέματα σχετικά με την εφαρμογή της Σύμβασης της Γενεύης. Η Επιτροπή και η Αυστραλία θα έχουν την ευκαιρία να συζητήσουν τα θέματα που αφορούν το άσυλο και τη μετανάστευση τις ερχόμενες εβδομάδες.

(1) ΕΕ C 62 E της 27.2.2001.

(2) ΕΕ C 213 E της 31.7.2001.